Együttműködő Okos Közlekedési Rendszerek – Munkacsoport, BME 2016.05.11 A felvételek 2016. május 11-án készültek. Budapesti Műszaki Egyetem, Budapest.  I. Commsignia-BME HIT Járműkommunikációs Technológiák Workshop.  Megalakult egyben a Commsignia – BME HIT Járműkommunikáció Kutatócsoport is.   Házigazda: Simon Vilmos docens, a BME HIT MediaNets laborvezetője volt.  A Commsignia Kft. a járműkommunikáció területén dolgozik. Évek alatt kis mérnöki műhelyből az ipar meghatározó szereplőjévé vált, szorosan együttműködve a BME HIT-tel. A Budapesti Műszaki Egyetemen végzett alapítói az egyetemmel fenntartott jó kapcsolatok további ápolását és közös kutatásokat remélnek az együttműködés új alapokra helyezésével.  Az autonóm járművek területével kapcsolatos kutatások példaértékű együttműködése a RECAR Autonóm Járművek Kutató Központ megalakulása, amely a kutatók és az ipari szereplői tudás- és forráskoncentrációjának nagyszabású kísérlete. 
<p>Az alapítók – oktatói-kutatói oldalról az MTA SZTAKI, a BME és az ELTE, az ipari szférából a Bosch és a Knorr-Bremse – olyan átfogó szervezetet állítottak fel, amelyben a partnerek – egyesítve kompetenciáikat – magasabb szintű kutatási eredményeket tudnak elérni. A partnerek angol nyelvű oktatási programot is indítanak: a mesterképzés a BME-n az Autonomous Vehicle Control Engineering, az ELTE-n Computer Science for Autonomous Driving nevet viseli.
</p><p>Vajta László, a BME Villamosmérnöki és Informatikai Kar dékánja a piaci és tudományos várakozásokról ejtett szót. „Ahol áttörést várnak a szereplők, az a járművektől független intelligens szenzorhálózat és az egyes járművek közötti individuális kommunikáció területe. Nem véletlen, hogy az Európai Unió is hangsúlyos témaként kapcsolja össze az autonóm járművek és a Smart City témakörét” – fejtette ki.
Hoffmann Tamás, a XI. kerület polgármestere beszélt a BME és a kerület közötti hagyományosan jó kapcsolatról, amely a Smart City koncepciójával összefüggő konkrét projektekben is megvalósul. 
Bokor László, a BME HIT munkatársa, a kutatócsoport vezetője előadásában a kooperatív járműkommunikáció alapjait mutatta be. 
A kutatócsoport a legkülönbözőbb kommunikációs algoritmusok és architektúrák fejlesztését tervezi. E fejlesztések legfontosabb céljai között a balesetek csökkentése szerepel: a technológiai újítások bevezetésével a 2011-2020 közötti 9 éves intervallumban 5 millió emberélet megmentése prognosztizálható. A közlekedési dugók az Egyesült Államokban évente 1700 dolláros kárt okoznak háztartásonként. A „zéró vízió”, azaz emberi hibalehetőségek minimálisra csökkentése, majd kizárása világszerte foglalkoztatja a fejlesztőket – hangzott el. „A járművek és a közlekedés szereplőinek együttműködése közös információs csatornákon a biztonságosabb és komfortosabb közlekedési cselekmények kulcsa” – hangsúlyozta a kutató, emlékeztetve arra, hogy a szabványosítás és a jogi környezet fejlődése miatt a tervek szerint néhány év múlva minden újonnan legyártott autónak a szabályoknak megfelelő kommunikációs felülettel kell rendelkeznie.
Takács András, a Commsignia Kft. kutatási-fejlesztési igazgatója a járműkommunikáció gyakorlati problémáit ismertette, 
Takács Árpád algoritmuskutató az AdasWorks Kft. képviseletében „Mesterséges intelligencia az önvezető autók világában” címmel tartott prezentációt. 
Janurik Lajos ügyvezető, az Újbuda Smart 11 Nonprofit Kft. képviseletében az Újbuda Intelligens Város Programot, 
Tomaschek Tamás Attila, a Magyar Közút Zrt. forgalomszabályozási csoportvezetője a hazai C-ITS alkalmazásokat mutatta be. 
A szakmai előadásokat követően V2X rendszerű – azaz a jármű-jármű és jármű-infrastruktúra közötti kommunikációt is megvalósító – autókat is kipróbálhattak az érdeklődők.  Az önkormányzati tulajdonú Smart 11. Kft két elektromos autója volt a fő attrakciója a BME és a Commsignia workshopjának. A környezettudatosság jegyében zajló programon megismertették a résztvevőkkel az önvezető és egymással kommunikáló autók világát. 
</p><p>Címkék: Józsa János (BME rektora),  Tasó László (Nemzeti Fejlesztési Minisztérium közlekedéspolitikáért felelős államtitkára),  Dr. Vajta László BME VIK. Barta Eke Gyula  (BME kancellár),  Dr. Hoffmann Tamás (polgármester,  XI. Kerület), Dr. Imre Sándor (BME VIK-HIT), TaKács Árpád, Janurik Lajos.
</p>
Közzétéve a Yotel 240 – 243 DVD-n. Források: Önvezető járműveket is kipróbálhattak a résztvevők  <a rel="nofollow" class="external free" href="https://www.bme.hu/hirek/20160517/Onvezeto_jarmuveket_is_kiprobalhattak_a_resztvevok">https://www.bme.hu/hirek/20160517/Onvezeto_jarmuveket_is_kiprobalhattak_a_resztvevok</a>  <a rel="nofollow" class="external free" href="http://ujbuda.hu/ujbuda/okos-autok-az-okos-varosban-ujbudan">http://ujbuda.hu/ujbuda/okos-autok-az-okos-varosban-ujbudan</a>    <a rel="nofollow" class="external free" href="http://www.bme.hu/hirek/20160519/A_digitalizacio_fejleszteseben_is_szamit_a_muegyetemi_szakertelem">http://www.bme.hu/hirek/20160519/A_digitalizacio_fejleszteseben_is_szamit_a_muegyetemi_szakertelem</a>
<a href="//commons.wikimedia.org/wiki/User:Elekes_Andor" title="User:Elekes Andor">Elekes Andor</a>
CC BY-SA 4.0
<span class="int-own-work" lang="en">Own work</span>